b'\n_START_ARTICLE_\nJohn Precht\n_START_PARAGRAPH_\nJohn Erik Precht (5. joulukuuta 1888 Helsinki \xe2\x80\x93 9. marraskuuta 1970 G\xc3\xb6teborg) oli suomalaissyntyinen n\xc3\xa4yttelij\xc3\xa4, joka oli kiinnitettyn\xc3\xa4 Helsingin Ruotsalaiseen teatteriin vuosina 1910\xe2\x80\x931925 ja teki sen j\xc3\xa4lkeen uraa G\xc3\xb6teborgin kaupunginteatterissa. Ruotsalaisessa teatterissa h\xc3\xa4n esiintyi samaan aikaan vanhempiensa Axel ja Sigrid Prechtin kanssa._NEWLINE_Precht n\xc3\xa4ytteli nelj\xc3\xa4ss\xc3\xa4 suomalaisessa mykk\xc3\xa4elokuvassa sek\xc3\xa4 my\xc3\xb6hemmin kolmessa ruotsalaisessa elokuvassa, joista Valmiit otteluun tuli ensi-iltaan my\xc3\xb6s Suomessa. Elokuvissa Nuori luotsi ja Kes\xc3\xa4 oli mukana my\xc3\xb6s h\xc3\xa4nen \xc3\xa4itins\xc3\xa4 Sigrid Precht. John Prechtin puoliso oli ruotsalainen n\xc3\xa4yttelij\xc3\xa4 Signe Wirff.'